stanford-oval/wikipedia huggingface dataset:
Venäjän hyökkäys Ukrainaan – tammi–maaliskuu 2023
Helmikuu 2023 > Maanantaina 20. helmikuuta

Yhdysvaltain presidentti Joe Biden teki yllätysvierailun Kiovaan, tapasi presidentti Volodymyr Zelenskyin ja osoitti tukeaan Ukrainalle.
Helmikuu 2023 > Perjantaina 24. helmikuuta

Valoa Ukrainaan -tapahtumassa Helsingin Senaatintorilla kunnioitettiin sodan alkamisen vuosipäivänä Ukrainassa sodan uhreja ja valettiin uskoa tulevasta (24.2.2023).
Tukholman Sergels torgilla osoitettiin mieltä Venäjän hyökkäyssotaa vastaan (24.2.2023).
Saksan Berliinissä Brandenburgin portti valaistiin Ukrainan lipun värein (24.2.2023).
Ukrainan puolustusministeri Oleksi Reznikov (vasemmalla) ja pääministeri Denys Šmyhal tutustumassa Ukrainan puolustustaisteluun luvattuihin Leopard 2 -taistelupanssari-vaunuihin. (24.2.2023).
On kulunut vuosi hyökkäyssodan maa- ja ilmasotavaiheen alkamisesta.
Maaliskuu 2023 > Keskiviikkona 1. maaliskuuta

Suomen eduskunta hyväksyi suurella enemmistöllä (äänin 184–7) Suomen liitymisen Natoon. Natoon liittymisen hidasteena ovat tässä vaiheessa yhä Unkarin ja Turkin parlamenttien viivyttely Suomen hyväksymisestä puolustusliiton jäseneksi.
Ukrainan asevoimien päiväkatsausten perusteella Venäjän asevoimat menetti 21 470 sotilasta helmikuussa 2023. Tämä vastasi 14,3 prosenttia koko Venäjän sodanaikaisista miestappioista (yhteensä 149 890 kaatunutta helmikuun loppuun 2023 mennessä). Tappiotilastojen perusteella helmikuu 2023 oli Venäjän päiväkohtaisesti verisin sotakuukausi sodan alun jälkeen. Helmikuussa 2023 Venäjän asevoimien vahvuudesta poistui ukrainalaislähteiden mukaan keskimäärin noin 795 taistelijaa päivittäin. Venäjän hyökkäyssodan alussa, sodan ensimmäisen viikon arvioidut venäläistappiot olivat tätä karmivampia, keskimäärin 1 286 henkeä päivässä (24.2.-3.3.2022: yhteensä 9 000 kaatunutta).
Lisäksi Venäjä olisi Ukrainan asevoimien mukaan menettänyt helmikuussa 2023 yhteensä 186 (3 395; suluissa kertymä 370 sotapäivän aikana eli helmikuun 24 päivästä 2022 helmikuun 2023 loppuun) panssarivaunua, 256 (6 638) panssaroitua miehistönkuljetusvaunua, 196 muuta ajoneuvoa (5 257, luku sisältää tankkiautot), 186 (2 393) tykkiä, 21 (479) raketinheitintä, 26 (247) ilmatorjuntajärjestelmää, 7 (300) lentokonetta, 5 (288) helikopteria ja 30 (230) erikoislaiteyksikköä. Tämän ohella Ukraina pudotti helmikuussa 2023 yhteensä 77 (sodassa yhteensä 873) venäläistä risteilyohjusta ja 104 (2 055) taktista UAV-lennokkia tai -laitetta. Luvut ovat sodan toisen osapuolen yksipuolisia ilmoituksia, eikä niitä ole voitu riippumattomasti varmentaa.
Jatkuu

Jatkuu artikkelissa Venäjän hyökkäys Ukrainaan – huhti–kesäkuu 2023
Družkivkan Altair-jäähalli vuonna 2016.
Harkovan alueen Kupjanskin piirin Dvoritšnan kaupunkityyppisen taajaman lyseon ikkunat olivat säpäleinä ja koulun katto paloi Venäjän tykistötulen seurauksena 5. tammikuuta 2023.
Dniprossa venäläinen H-22-risteilyohjus tuhosi suuren osan 9-kerroksista asuintaloa. Ainakin 45 ihmistä kuoli ja 79 loukkaantui.
Saksan Ramsteinissa sijaitsevassa lentotukikohdassa pidettiin suuri Ukrainan tukea käsittelevä kokous perjantaina 20. tammikuuta. Ukrainan presidentti osallistui kokoukseen etäyhteydellä.
Donetskin alueen Kostjantynivkassa kolme ihmistä kuoli Venäjän aamuisessa ohjusiskussa 28. tammikuuta.
Harkovan kansallisen kaupunkitalouden yliopiston rakennus Venäjän tekemän raketti-iskun jälkeen (5.2.2023).
Anaganmaite

| Anaganmaite> Tieteellinen luokittelu |
| --- | --- |
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit
Lahko::  Fabales
Heimo::  Hernekasvit Fabaceae
Alaheimo::  Faboideae
Tribus::  Robinieae
Suku::  Maitteet Lotus
Laji::  dumetorum
Kaksiosainen nimi
 Lotus dumetorum  Webb ex R.P.Murray 
Katso myös
   Anaganmaite Wikispeciesissä  
Infobox OKNimi-testi OK: 
Anaganmaite (Lotus dumetorum) on hernekasvien (Fabaceae) heimoon, maitteiden (Lotus) sukuun kuuluva kasvilaji. Se on endeeminen laji Kanariansaarilla Teneriffan saarella.
Anaganmaite on tiheäkarvainen ja pensasmainen tai varpumainen kasvi. Karvapeitteen myötä kasvi voi näyttää jokseenkin vaalealta. Lehtien tyvilehdykät ovat muodoltaan soikeita tai puikeita ja päättölehdykät puikeita tai suikeanpuikeita. Kukinnoissa on tavallisesti yhdestä kolmeen, joskus viisikin, kiiltävänkeltaista kukkaa. Kukkien verhiö on 6–7 mm pitkä.
Aiheesta muualla

Global Biodiversity Information Facility (GBIF): Lotus dumetorum (englanniksi)
Anders Anundsen

| Anders Anundsen |
| --- | --- |
 Anundsen vuonna 2009.
Norjan oikeusministeri
 Solbergin hallitus 16. lokakuuta 2013 – 20. joulukuuta 2016  
Edeltäjä:  Grete Faremo
Seuraaja:  Per-Willy Amundsen
Suurkäräjäedustaja
 Vestfoldin vaalipiiri 2005–2017  
Edistyspuolueen nuorten puheenjohtaja
 1998–1999 1996  
Henkilötiedot
Syntynyt: 17. marraskuuta 1975 (ikä 48) Stavern, Norja
Ammatti:  poliitikko, juristi
Tiedot
Puolue:  edistyspuolue
Koulutus:  Oslon yliopisto
Anders Anundsen (s. 17. marraskuuta 1975 Stavern) on norjalainen juristi ja edistyspuolueen poliitikko. Hän istui suurkäräjillä vuosina 2005–2017 ja toimi Norjan oikeusministerinä 2013–2016. Nuorempana hän johti puolueensa nuorisojärjestöä kahteen otteeseen, 1996 ja 1998–1999.
Aiheesta muualla

Anders Anundsen Norjan suurkäräjien verkkosivuilla (norjaksi)
Kuvia tai muita tiedostoja aiheesta Anders Anundsen Wikimedia Commonsissa
Ömer Seyfettin

| Ömer Seyfettin |
| --- | --- |
 Ömer Seyfettin
Henkilötiedot
Syntynyt: 11. maaliskuuta 1884 Balıkesirin maakunta, Osmanien valtakunta
Kuollut: 6. maaliskuuta 1920 (35 vuotta) Konstantinopoli, Turkki
Kansalaisuus:  Turkki
Ammatti:  kirjailija
Kirjailija
Tuotannon kieli: turkki
Aiheet:  panturkkilaisuus, nationalismi
Aiheesta muualla
Löydä lisää kirjailijoitaKirjallisuuden teemasivulta
Ömer Seyfettin (11. maaliskuuta 1884 Balıkesirin maakunta, Osmanien valtakunta – 6. maaliskuuta 1920 Konstantinopoli, Turkki) oli turkkilainen prosaisti, runoilija, toimittaja, esseisti, tutkija, opettaja ja sotilas. Seyfettin on luetuimpia turkkilaisia kirjailijoita. Hän oli ensimmäisiä panturkkilaisuutta edustavia kirjailijoita ja pyrki teoksissaan yksinkertaistamaan kansansa kieltä, silloista osmaninturkkia.
Elämä

Ömer Seyfettin syntyi 11. maaliskuuta 1884, Gönen -nimisessä kaupungissa Balıkesirin maakunnassa. Isä-Ömer oli kotoisin Kaukasiasta, äiti Fatma Istanbulista. Nuoruusvuodet Seyfettin vietti matkustellessaan Marmaranmeren ympäristössä. İzmirin kaupungissa hän aloitti kirjoittamaan lehtiartikkeleita, ja hänen ensimmäinen runonsa, Hissi Müncemid julkaistiin vuonna 1900. Hän valmistui sotilaskoulusta vuonna 1903 ja astui seuraavaksi Osmanien valtakunnan armeijan palvelukseen.
Seyfettin palveli vuonna 1909 upseerina yksikössä Hareket Ordusu, joka lakkautti uskonnollisten ryhmittymien taiston uutta Istanbulin perustuslaillista monarkiaa vastaan. Atatürk oli mukana yksikössä.
Seyfettin, Ziya Gökalp ja Ali Canip perustivat vuonna 1911 lehden nimeltään Genç Kalemler. Lehden kautta Seyfettin alkoi kirjoittaa ensimmäisiä tekstejä käyttäen osmaninturkin sijasta turkin kieltä.
Balkanin sodan alussa Seyfettin joutui takaisin armeijaan. Kun hänen yksikkönsä voitettiin vuoden 1913 alussa Yaninassa, hän oli vuoden sotavankina Kreikassa. Vapauduttuaan Seyfettin palasi Konstantinopoliin, ja hänestä tuli Türk Sözü -lehden päätoimittaja. Erottuaan armeijasta uudelleen vuonna 1914 hänestä tuli kirjallisuuden opettaja istanbulilaiseen kouluun. Hän oli myös Türk Yurdu -lehden päätoimittaja.
Seyfettin ja Calibe (Hanım) olivat naimisissa mutta sittemin erosivat. Heillä oli yksi lapsi, Güner.
Kirjailijan ura

Seyfettin on luetuimpia turkkilaisia kirjailijoita. Hän pyrki yksinkertaistamaan turkin kieltä. Seyfettin on myös yksi ensimmäisistä panturkkilaisuutta puoltaneista kirjailijoista. Kollega-Gökalp tiivisti runossaan seuraavasti omat mietteensä aatteesta, joka tunnetaan myös nimellä turanismi: "Vatan ne Türkiye'dir Türklere, ne Türkistan; Vatan büyük ve müebbet bir ülkedir: Turan". (’Kotimaa ei ole Turkki turkkilaisille eikä Turkistan; Kotimaa on suuri ja ikuinen maa: Turan’).
Monet Seyfettinin teokset olivat nationalistisia, ja hän käytti niissä inspiraationaan muun muassa lapsuudenmuistojaan, jokapäiväistä elämää ja kansantarinoita.
Seyfettinin kirjoituksia julkaistiin vuosien varrella monissa lehdissä, mutta suurin osa on julkaistu hänen kuolemansa jälkeen. Seyfettin kuoli 6. maaliskuuta 1920 Istanbulissa (silloinen Konstantinopoli).
Muut nimet

Seyfettinin käyttämiä muita nimiä on: Ayas, Camsâp, C. Nazmi, C. Nizami, Ç. Kemal, F. Nezihi, Feridun Perviz, Kâf-ı Farsi, Kaygusuz, M. Enver, M. Enver Perviz, Ömer, Perviz, Süheyl Feridun, Şit, Tarhan, Tekin.
Teokset > Romaanit

Ashab-ı Kehfimiz (Our Ashab-ı Kehf*, 1918)
Efruz Bey (Efruz Bey, 1919)
Teokset > Novellit

Harem (Harem, 1918)
Teokset > Kertomukset

Efruz Bey (Efruz Bey, 1970)
Kahramanlar (Heroes, 1970)
Bomba (Bomb, 1970)
Harem (Harem, 1970)
Yüksek Ökçeler (High Heels, 1970)
Kurumuş Ağaçlar (Dead Trees, 1971)
Yalnız Efe (Lonely Hector, 1971)
Falaka (Bastinado, 1971)
Aşk Dalgası (Wave of Love)
Beyaz Lale (The White Tulip)
Gizli Mabed (Secret Temple)
Teokset > Runot

Ömer Seyfettin'in Şiirleri (Poems by Ömer Seyfettin, collected by Fevziye Abdullah Tansel, 1972).
Teokset > Esseet

Dil Konusunda Yazıları (Articles on Language, 1989)
Sanat ve Edebiyat Yazıları (Articles on Art and Literature, 1990)
Olup Bitenler, Toplumsal Yazılar (What Happens, Social Articles, 1992)
Türklük ve Türkçecilik Yazıları (Articles on Being Turkish and Defending the Turkish Language, 1993)
Teokset > Tutkimukset

Türk Masalları (Turkish Fairytales, 1906)
Vatan, Yalnız Vatan (Motherland, Only Motherland, 1911)
Millî Tarihimizden Çıkarılmış Ameli Siyaset (Applied Politics from Our National History, under the pen name Seyfettin Tarhan, 1914)
Turan Devleti (The Turan State, 1914)
Yazmak Sanatı (The Art of Writing, 1919).
Anders Andersen (tanskalainen poliitikko)

| Anders Andersen> Tanskan talousministeri |
| --- | --- |
 Poul Schlüterin I hallitus 10. syyskuuta 1982 – 10. syyskuuta 1987  
Edeltäjä:  Ivar Nørgaard
Seuraaja:  Knud Enggaard
 Anker Jørgensenin III hallitus 30. elokuuta 1978 – 26. lokakuuta 1979  
Edeltäjä:  Per Hækkerup
Seuraaja:  Ivar Nørgaard
Tanskan veroministeri
 Anker Jørgensenin III hallitus 30. elokuuta 1978 – 26. lokakuuta 1979  
Edeltäjä:  Jens Kampmann
Seuraaja:  Karl Hjortnæs
Tanskan valtiovarainministeri
 Poul Hartlingin hallitus 19. joulukuuta 1973 – 13. helmikuuta 1975  
Edeltäjä:  Henry Grünbaum
Seuraaja:  Knud Heinesen
Kansankäräjäedustaja
 1981–1984 1953–1979  
Henkilötiedot
Koko nimi:  Anders Ejnar Andersen
Syntynyt: 1. lokakuuta 1912 Grenaa, Tanska
Kuollut: 14. huhtikuuta 2006 (93 vuotta)
Tiedot
Puolue:  Venstre
Anders Ejnar Andersen (1. lokakuuta 1912 Grenaa – 13. huhtikuuta 2006) oli tanskalainen Venstren poliitikko. Hän istui kansankäräjillä vuosina 1953–1979 ja 1981–1984 sekä toimi Tanskan valtiovarainministerinä 1973–1975, talousministerinä 1978–1979 ja 1982–1987 sekä veroministerinä 1978–1979.
Aiheesta muualla

Anders Andersen Tanskan kansankäräjien verkkosivuilla (tanskaksi)
Anders Aplin

| Henkilötiedot |
| --- | --- | --- |
Syntymäaika: 21. kesäkuuta 1991 (ikä 33)
Syntymäpaikka: Singapore
Kansalaisuus:  Singapore
Pelipaikka: Puolustaja
Seurat
| Vuodet | Seura | O (M) |
| 2016– 2018 | Geylang International FC →Matsumoto Yamaga FC |  |
Maajoukkue
| 2018– | Singapore | 2 (0) |
Anders Aplin (s. 21. kesäkuuta 1991 Singapore) on singaporelainen jalkapalloilija.
Jalkapallomaajoukkue

Aplin debytoi Singaporen maajoukkueessa 2018. Hän on pelannut kaksi maaottelua.
Ali-Keravan koulu

| ​Ali-Keravan koulu |
| --- | --- |

Sijainti:  Jokelantie 6, 04250 Kerava
Koordinaatit:  60.3986°N, 25.1153°E
Tyyppi:  suomenkielinen alakoulu (alkuopetus)
Perustettu:  1889
Rehtori:  Minna Lilja
Luokat:  1–2
Verkkosivut
Ali-Keravan koulu on Keravan Alikeravan kaupunginosassa  toimiva, vuonna 1889 perustettu suomenkielinen peruskoulun alkuopetusta antava kyläkoulu (luokka-asteet 1–2). Se on toiminut alkuopetuskouluna jo yli 30 vuotta. Se on Keravan vanhin yhä toiminnassa oleva koulu.
Antonov An-22

Antonov Airlinesin An-22
An-22 pystyy laskeutumaan myös päällystämättömille kiitoteille. An-22 laskeutuu Gaon kansainväliselle lentokentälle Malissa vuonna 2016
Antonov An-22 ”Antei” (Nato-raportointinimi Cock) on Neuvostoliitossa Antonovin suunnittelema raskaiden lastien sotilaskuljetuslentokone. Lentokone oli ensimmäinen laajarunkoinen kuljetuslentokone, ja se on vielä nykyäänkin suurin potkuriturbiinimoottorikäyttöinen lentokone. Lentokone toimii neljällä Kuznetsov NK-12 -moottorilla. Jokaisessa moottorissa on kaksi vastakkaisiin suuntiin pyörivää potkuria paremman hyötysuhteen saavuttamiseksi. Lentokone suunniteltiin 1950-luvun loppupuolella, ja sen ensimmäinen lento tapahtui helmikuun 27. päivä 1965. Ensimmäisen kerran lentokone nähtiin Neuvostoliiton ulkopuolella Pariisin ilmailunäytöksessä 1965. Lentokonetta valmistettiin vuosina 1966-1976, ja sitä valmistettiin 69 kappaletta. Lentokonetta käytetään yhä raskaan rahdin kuljettamiseen. Lisäksi se on vielä Venäjän ilmavoimien käytössä.
Aiheesta muualla

Kuvia tai muita tiedostoja aiheesta Antonov An-22 Wikimedia Commonsissa
Antenor (kuvanveistäjä)

| Antenor> Ἀντήνωρ |
| --- | --- |
 Antenorin kore, Akropolis-museo.
Henkilötiedot
Syntynyt: 500-luku eaa. Ateena
Kuollut: 500/400-luku eaa.
Taiteilija
Aktiivisena:  n. 540–500 eaa.
Ala:  kuvanveistäjä
Taidesuuntaus:  arkaainen kuvanveisto
Kuuluisimpia töitä:  alkuperäinen Harmodios ja Aristogeiton, Antenorin kore
Antenor (m.kreik. Ἀντήνωρ, Antēnōr; 500-luku eaa.) oli antiikin kreikkalainen kuvanveistäjä, joka edusti arkaaisen kauden kuvanveistoa. Hän oli kotoisin Ateenasta ja toimi noin vuosina 540–500 eaa.
Antenor oli Eufranorin poika. Hänen teoksissaan huipentuu ateenalaisen arkaaisen 500-luvun eaa. puolivälin kuvanveistotaide. Hän veisti Delfoin Apollonin temppelin päätykolmiokoristelut sekä Ateenan niin kutsutun Antenorin koren. Hän teki erityisesti reliefejä. Antenorin teoksia on säilynyt sen ansiosta, että niitä piilotettiin persialaisilta persialaissotien aikaan vuonna 480 eaa. hautaamalla ne maahan.
Antenor oli myös Harmodiosta ja Aristogeitonia esittäneen pronssisen veistosryhmän alkuperäinen luoja. Ateenalaiset pystyttivät sen Kerameikokseen kaksikon kunniaksi vuonna 510/509 eaa. näiden murhattua tyranni Hipparkhoksen. Persialaiset ryöstivät patsaat myöhemmin kuningas Kserkses I:n johdolla persialaissotien aikana, ja ne korvattiin uudella, nykyisin paremmin tunnetulla veistosryhmällä Harmodios ja Aristogeiton.
Aiheesta muualla

Kuvia tai muita tiedostoja aiheesta Antenor Wikimedia Commonsissa
Merkittävimmät antiikin kreikkalaiset kuvanveistäjät
| --- | --- |
Arkaainen kuvanveisto:  Ageladas · Antenor · Aristion · Arkesilaos · Arkhermos · Athenis · Bathykles · Bupalos · Butades · Dameas Krotonlainen · Dipoinos · Endoios · Eukheiros · Kallon · Kanakhos vanhempi · Polymedes · Rhoikos · Skyllis · Smilis · Theodoros Argoslainen · Theodoros Samoslainen vanhempi · Theodoros Samoslainen nuorempi
Klassinen kuvanveisto:  Agorakritos · Akestor · Aleksis · Alkamenes · Alypos · Anaksagoras · Androsthenes · Antifanes · Apellas · Apollodoros · Aristeides · Asopodoros · Athenodoros · Bryaksis · Daidalos · Dameas Kleitorilainen · Deinomenes · Deinon · Demetrios · Eufranor · Eukadmos · Euthykrates · Feidias · Feidias nuorempi · Fradmon · Frynon · Fyromakhos · Glaukias · Hegias · Kalamis · Kallimakhos · Kanakhos nuorempi · Kantharos · Kefisodotos vanhempi · Klearkhos · Kleoitas · Kleon · Kolotes · Ksenofon · Kresilas · Kritios · Leokhares · Lykios · Lysippos · Lysistratos · Mikon Ateenalainen · Myron · Naukydes · Nesiotes · Nikeratos · Nikodamos · Olympia-mestari · Onatas · Paionios · Pasiteles vanhempi · Patrokles · Periklytos · Polykleitos · Polykleitos nuorempi · Polykles · Praksias · Praksiteles · Ptolikhos Aiginalainen · Ptolikhos Korkyralainen · Pyrrhos · Pythagoras · Silanion · Simon · Skopas · Sostratos · Sthennis · Strongylion · Theokosmos · Thrasymedes · Timotheos
Hellenistinen kuvanveisto:  Aetion · Agasias · Agasias · Agesandros · Aleksanteri Antiokialainen · Antigonos · Apollonios Tralleislainen · Arkesilaos · Arkhelaos · Boethos · Damofon · Doidalsas · Epigonos · Eubulides · Eunikos · Eutykhides · Herofon · Kefisodotos nuorempi · Khares · Koblanos · Ksenokrates · Menekrates · Mikon Syrakusalainen · Pasiteles nuorempi · Polykles · Pyromakhos · Sogonos · Stratonikos · Tauriskos · Thrason
Anders Allardt

Anders Allardt (26. huhtikuuta 1855 Lapinjärvi – 9. tammikuuta 1942 Helsinki) oli suomenruotsalainen lehtori, historiantutkija ja kirjailija. Allardt kirjoitti useita ruotsinkielisiä pitäjänhistorioita, kohteena olivat mm. Ruotsinpyhtää, Porvoo, Liljendal ja Lapinjärvi, samoin kuin kaunokirjallisia teoksia. Hän käytti nimimerkkejä A.A. ja A. Henrici.
Allardtin vanhemmat olivat renki Henrik Allardt ja Elisabet Lill-Kolfus. Hän pääsi ylioppilaaksi 1876 ja valmistui filosofian kandidaatiksi 1881 sekä lisensiaatiksi 1898. Allardt oli Haminan tyttökoulun opettajana 1877–1878 ja 1882–1884. Hän toimi Porvoon ruotsalainen lyseon historian, maantieteen ja ruotsinkielen kollegana 1885–1915 sekä lyseon rehtorina 1910–1915. Hän oli myös Porvoon tyttökoulun opettaja 1884–1898 ja koulun johtaja 1901–1912. Näiden toimien ohella hän oli Porvoon kansanopiston opettaja 1889–1897, opiston johtokunnan puheenjohtaja 1901–1908 sekä Porvoon kaupungin kansakoulujen tarkastaja 1892–1903.
Allardtin vaimo vuodesta 1886 oli Johanna Elisabeth Strömborg (k. 1948), heidän pojanpoikansa on sosiologi ja akateemikko Erik Allardt.
Teokset

Byberättelser: bilder ur svenskt allmogelif i Nyland, tecknade Anders Allardt. Adolf Allardt, Åbo 1885
Byberättelser: bilder ur svenskt allmogelif i Nyland, andra samlingen. Allardt, Björneborg 1886
En framtidsman: teckning ur språkstridernas tidehvarf. Bärlund, Kotka 1888
Nyländska folkseder och bruk, vidskepelse m. m., framstälda af Anders Allardt (Nyland IV). Nyländska afdelningen, Helsingfors 1889
Byberättelser: bilder ur svenskt allmogelif i Nyland, tredje samlingen. Söderström 1890
Lärobok i geografi för folkskolan. Söderström 1891, 2. painos 1898, 3. painos 1902
Nyländska folksagor och sägner, ordnade af A. Allardt och S. Perklén (Nyland VI). Nyländska afdelningen, Helsingfors 1896
Borgå läns sociala och ekonomiska förhållanden åren 1539-1571, väitöskirja. Borgå 1898
Folkhögskolan i Borgå 1889-1901: minneskrift utgifven till invingningen af skolans nya byggnad den 17 nov. 1901, Anders Allardt och Thure Schulman. Borgå folkhögskola 1901
Byberättelser: fjärde samlingen. Helios, Helsingfors 1908
En livsuppgift. Schildt 1915
Finlandssvenska folkdiktning, Sagor i urval I-II. Svenska litteratursällskapet i Finland, Helsingfors 1917, 1920
Lappträsk socken. Söderström 1920
Djurhistorier. Söderström 1922
Strömfors socken. Söderström 1923, 2. muutt. painos 1988
Borgå sockens historia till freden i Nystad. Söderström 1925
Borgå sockens historia II. Söderström 1928
Borgå sockens historia III. Söderström 1930
Liljendal sockens historia. Söderström 1935, 2. muutt. painos 1980
Ottesfolket. Holger Schildt, Helsingfors 1940
Byberättelser; i urval av Karin Allardt Ekelund. Söderström 1944
Amarelle

| Mitalit | Mitalit | Mitalit |  |
| --- | --- | --- | --- |
|  Amarelle vuonna 2008. |  Amarelle vuonna 2008. |  Amarelle vuonna 2008. |  |
Maa:  Espanja
Miesten beachfutis
| MM-kilpailut  | MM-kilpailut  | MM-kilpailut  |  |
|  Hopeaa | Rio de Janeiro 2003 |  |  |
|  Hopeaa | Rio de Janeiro 2004 |  |  |
|  Pronssia | Rio de Janeiro 2000 |  |  |
Ramiro Figueiras Amarelle (tunnetaan paremmin nimellä Amarelle; s. 17. joulukuuta 1977 Ponteceso, Galicia) on uransa jo päättänyt espanjalainen beachfutispelaaja. Hän pelasi Espanjan beachfutismaajoukkueessa, jossa hän voitti kaksi MM-hopeaa ja yhden pronssin. Lisäksi vuosien 2003 ja 2008 MM-kisoissa hänet valittiin kisojen parhaaksi pelaajaksi. Maajoukkueessa Amarelle voitti myös viidesti Euroliigan ja kahdesti Eurocupin. Seuratasolla Amarelle edusti muun muassa italialaista Milano Beach Socceria ja FC Barcelonaa. Milanossa hän voitti kahdesti scudetton eli Italian mestaruuden. 182 senttimetriä pitkä Amarelle pelasi hyökkääjän pelipaikalla. Nuorena hän pelasi myös jalkapalloa Deportivo La Coruñan nuorten joukkueessa. Amarelle lopetti uransa vuonna 2012 FC Barcelonassa.
Käännös suomeksi
Aleksanteri III (Skotlanti)

Aleksanteri III:n kruunajaiset. Myöhäiskeskiaikaisen käsikirjoituksen kuvitusta.
Aleksanteri III (1241–1286, vanhalla gaelin kielellä Alaxandair mac Alaxandair) oli Skotlannin keskiaikainen kuningas. Hän nousi valtaan seitsemänvuotiaana 1249, isänsä Aleksanteri II:n kuoltua.
Aleksanteri vihittiin Englannin Henrik III:n tyttären Margaretin kanssa vuonna 1251. Henrik vaati nuoren vävynsä valtakuntaa hallintaansa, mutta turhaan.
Täysi-ikäiseksi tultuaan Aleksanteri jatkoi isänsä aloittamaa Skotlannin vallan vakiinnuttamista Ulko-Hebrideillä ja muilla läntisillä saarilla. Hän torjui menestyksekkääsi norjalaisten hyökkäyksiä. Hänelle kehittyi hyvät välit lankonsa, Englannin kuninkaan Edvard I:n kanssa.
Aleksanteri kuoli tapaturmaisesti vuonna 1286 pudottuaan hevosen selästä Fifessä, lähellä Edinburghia. Koska kaikki Aleksanterin kolme lasta olivat kuolleet jo aiemmin, hänen seuraajakseen nousi Margaret, hänen tyttärentyttärensä. Margaret ei kuitenkaan koskaan tullut Norjasta Skotlantiin, joten maa joutui sijaishallitsijoiden käsiin.
Aiheesta muualla

MSN Encarta (Arkistoitu – Internet Archive) (englanniksi)
Undiscovered Scotland: The Ultimate Online Guide (englanniksi)
Aleksanteri Huovinen

| Aleksanteri Huovinen |
| --- | --- |

Henkilötiedot
Kansalaisuus:   Suomi
Moottoriurheilija
BRDC Formula 4
Esikoiskausi:  2016
Nykyinen talli:  Double R Racing
Aikaisemmat sarjat
2013-2014   2015:  Suomen Formula Ford   SMP Formula 4
Aleksanteri "Aksu" Huovinen (s. 26. syyskuuta 1996 Oulu) on suomalainen moottoriurheilija, joka kilpailee tällä hetkellä Britannian BRDC Formula 4 -sarjassa.
Ura

Huovinen aloitti uransa Karting-luokissa vuonna 2011. Hän voitti kyseisenä vuonna kotikaupungissaan Oulun Kartingin Junior -luokan mestaruuden. Vuonna 2013 Huovinen kilpaili Suomen Formula Ford Junior -luokassa ajaen vain kuusi kilpailua. Vuonna 2014 hän jatkoi sarjassa ja saavutti viisi voittoa, kolme paalupaikkaa ja yhdeksän palkintosijaa sijoittuen loppupisteissä toiseksi.
Vuonna 2015 Huovinen kilpaili uudessa SMP Formula 4 -sarjassa. Hän saavutti sarjassa kolme voittoa ja kuusi palkintosijaa sijoittuen sarjan neljänneksi. Vuonna 2016 Huovinen siirtyi kilpailemaan Britannian BRDC Formula 4 -sarjaan ajaen Double R Racing -tallissa.